Ανδρέας της Σαξονίας-Κοβούργου-Γόθας

Ο Aνδρέας Μιχαήλ Φρειδερίκος Χανς Άρμιν Ζήγκφρηντ Ουμβέρτος, γερμ.: Andreas Michael Friedrich Hans Armin Siegfried Hubertus Prinz von Sachsen-Coburg und Gotha Herzog von Sachsen (21 Μαρτίου 1943 – 3 Απριλίου 2025) ήταν Γερμανός γαιοκτήμονας, που ήταν επικεφαλής τού -πρώην δουκικού- Οίκου της Σαξονίας-Κοβούργου-Γόθας από το 1998 μέχρι το τέλος του το 2025.

 Νεανική ζωή 
Ο Ανδρέας γεννήθηκε στο Σλος Κάσελ στην Κάτω Λουσατία από τον Φρειδερίκο Ιωσία πρίγκιπα της Σαξονίας-Κόμπουργκ-Γόθας και τη Βικτώρια Λουίζα κόμισσα τού Ζολμς-Μπάρουτ. Ο Φρειδερίκος Ιωσίας ήταν γιος τού Καρόλου Εδουάρδου, τού τελευταίου δούκα τής Σαξονίας-Κοβούργου-Γόθας. Επίσης, μέσω του Καρόλου Εδουάρδου, ο Ανδρέας ήταν εξάδελφος τού βασιλιά Καρόλου ΙΣΤ΄ Γουσταύου τής Σουηδίας (και ήταν ο ανάδοχος τής νεότερης κόρης τού Καρόλου ΙΣΤ΄ Γουσταύου, τής πριγκίπισσας Μαγδαληνής δούκισσας του Χέλσινγκλαντ και του Γκέστρικλαντ). 

Οι γονείς τού Ανδρέα διαζεύχθηκαν το 1946. Το 1949 μετακόμισε στη Νέα Ορλεάνη των Ηνωμένων Πολιτειών, όπου πέρασε τα παιδικά του χρόνια με τη μητέρα του και τον 2ο σύζυγό της, Ρίτσαρντ Γουίτεν. 

Ο Ανδρέας έγινε διάδοχος τής ηγεσίας τού πρώην δουκικού Οίκου στις 6 Μαρτίου 1954, όταν ο πατέρας του έγινε αρχηγός. Από την ηλικία των 16 ετών, ο Ανδρέας επισκεπτόταν τακτικά τη Γερμανία, για να προετοιμαστεί για τον μελλοντικό του ρόλο ως αρχηγός τού Οίκου, επιστρέφοντας μόνιμα το 1965. Ολοκλήρωσε τη στρατιωτική του θητεία μεταξύ 1966 και 1968 στο 6ο Τάγμα Τεθωρακισμένων Αναγνώρισης με έδρα το Όιτιν στο Σλέσβιχ-Χόλσταϊν.  Αφού τελείωσε με τον στρατό, ο Ανδρέας εκπαιδεύτηκε ως έμπορος ξυλείας στο Αμβούργο από το 1969 έως το 1971.

 Αρχηγός τού Οίκου 
Ο Ανδρέας διαδέχθηκε την ηγεσία τής οικογένειας μετά το τέλος τού πατέρα του στις 23 Ιανουαρίου 1998. 

Το 2006 ο Ανδρέας δημιούργησε το Δουκικό Τάγμα τού Οίκου τής Σαξονίας-Κοβούργου-Γόθας, το οποίο βασίζεται στο ανενεργό Δουκικό Τάγμα του Οίκου τής Σαξονίας-Ερνεστίνων (απογόνων του κλάδου τού Ερνέστου, πρεσβύτερου κλάδου τού Οίκου των Βέττιν).

Ο Ανδρέας ήταν ιδιοκτήτης του Κάστρου Κάλενμπεργκ στο Κοβούργου και του Κάστρου Γκράινμπουργκ στο Γκράιν τής Αυστρίας. Διαχειριζόταν τα οικογενειακά κτήματα, συμπεριλαμβανομένων αγροκτημάτων, δασών και ακινήτων. 

Ο Ανδρέας πέθανε στο Κόμπουργκ στις 3 Απριλίου 2025, σε ηλικία 82 ετών Der „Chef des Hauses“ Sachsen-Coburg und Gotha ist tot 

 Οικογένεια 
Στο Αμβούργο, στις 18 Ιουνίου και στις 31 Ιουλίου 1971, ο Ανδρέας νυμφεύτηκε την Κάριν Ντάμπελσταϊν (16 Ιουλίου 1946, Αμβούργο – 11 Νοεμβρίου 2023, Κοβούργο),  κόρη τού Άντολφ Βίλχελμ Μάρτιν Ντάμπελσταϊν, κατασκευαστή και εμπόρου, και τής συζύγου του Ίρμας Μαρίας Μάργκαρετ Κάλσεν. 

Απέκτησαν τρία παιδιά:
 Στεφανία Σύβιλλα (γενν. 31 Ιανουαρίου 1972 στο Αμβούργο), που παντρεύτηκε στις 5 Ιουλίου 2018 τον Δρ. Γιαν Σταλ (γενν. 1968).
 Ουμβέρτος Μιχαήλ Ανδρέας, τιτουλ. δούκας τής Σαξονίας-Κοβούργου-Γόθας (γενν. 16 Σεπτεμβρίου 1975 στο Αμβούργο). Νυμφεύτηκε στις 21 Μαΐου 2009 την Κέλι Ρόντεστβεντ.
 Αλέξανδρος Φίλιππος, τιτουλ. πρίγκιπας τής Σαξονίας-Κοβούργου-Γόθας (γενν. 4 Μαΐου 1977). 

Πρόγονοι

 Παραπομπές 

 Εξωτερικοί σύνδεσμοι 

 Ιστότοπος του Ανδρέα, Πρίγκιπα της Σαξονίας-Κόμπουργκ και της Γκότα
 Ιστότοπος του Κάστρου Κάλενμπεργκ

Κατηγορία:Οίκος της Σαξονίας-Κοβούργου-Γόθας